**Îţi mulţumim, măicuţă!**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îţi mulţumim, măicuţă pentru un tată bun,

Atât de bun cum altul nu este pe Pământ.

Îţi mulţumim, tăicuţă, eşti rădăcină sfântă

Ce nu-şi lasă tulpina să fie frântă-n vânt.

Tăicuţă bun, te-asemeni cu-n foc ce arde, arde…

Căldura ta oriunde alături e de noi,

Ne însoţeşte blândă departe-n lumea asta,

De-atâtea ori ne scapă de griji şi de nevoi.

Îţi mulţumim măicuţă, că vatra casei încă

Mai coace pâine albă, acesta ni-i norocul…

Măicuţă şi tăicuţă, am vrea ca niciodată

În vatra casei noastre să nu se stingă focul…